ኢትዮጵያዊያን ዳኞች የአፍሪካ ዋንጫ ማጣሪያን እንዲመሩ ተመርጠዋል
የፊታችን ዕሁድ ቤኒን ላይ ቤኒን ከቶጎ በአፍሪካ ዋንጫ ማጣሪያ የሚያደርጉትን ወሳኝ ጨዋታ ኢትዮጵያዊያን ዳኞች ይመሩታል።በምድብ መ አስቀድማ ወደ አፍሪካ ዋንጫው ማለፏን ካረጋገጠችው አልጄርያ እና መውደቋ ከተረጋገጠው ጋምቢያ ጋር የተደለደሉት ቤኒን እና ቶጎ በቅደም ተከተል 7 እና 5 ነጥቦች ይዘው በቤኒኗ መዲና ኮቶኑ በሚገኘው ስታደ አሚቴ ጨዋታቸውን የሚያደርጉ ሲሆን በሚያስመዘግቡት ውጤትም ወደ ግብፅ የሚወስዳቸውን ትኬት የመቁረጥ እጣ ፈንታቸውን ይወስናሉ።የቀድሞው የፌስቡክ ገፃችን በኛ ቁጥጥር ስር የማይገኝ በመሆኑ አዲሱ ገፃችንን ሊንኩን በመከተል ላይ ያድርጉ – ባሳለፍነው ሳምንት ጊኒ ላይ የጊኒው ክለብ ሆሮያ ከኦሮርላንዶ ፓይሬትስ ያደረጉትን የአፍሪካ ቻምፒዮንስ ሊግ ጨዋታ በዓምላክ ተሰማ ከረዳቶቹ ትግል ግዛው እና ተመስገን ሳሙኤል እንዲሁም በአራተኛ ዳኝነት ደግሞ በላይ ታደሰ ጋር በመሆን መርተው የተመለሱ ሲሆን አሁን ደግሞ የአንድ ዳኛ ለውጥ ብቻ ተደርጎ ሶስቱ በድጋሚ ይህን የአፍሪካ ዋንጫ ማጣርያ ጨዋታ ይመራሉ። በመሀል ዳኝነት ባምላክ ተሰማ፣ በረዳት ዳኝነት ትግል ግዛው እና ተመስገን ሳሙኤል፣ በአራተኛ ዳኝነት ደግሞ ቴዎድሮስ ምትኩ እንዲመሩም በካፍ ተመድበዋል፡፡